IMISLab/GreekWikipedia huggingface dataset:
Ενιαίος χώρος πληρωμών σε ευρώ

Ο Ενιαίος χώρος πληρωμών σε ευρώ είναι πρωτοβουλία ολοκλήρωσης των πληρωμών στην Ευρωπαϊκή Ένωση για την απλούστευση των τραπεζικών μεταβιβάσεων σε ευρώ. Μέχρι το 2020, υπήρχαν 36 μέλη στον Ενιαίο χώρο πληρωμών σε ευρώ, που αποτελείται από το 27 Μέλη της Ευρωπαϊκής Ένωσης, τα τέσσερα κράτη μέλη της Ευρωπαϊκής Ζώνης Ελεύθερων Συναλλαγών (Ισλανδία, Λίχτενσταϊν, Νορβηγία και Ελβετία), και στο Ηνωμένο Βασίλειο. Some countries participate in the technical schemes: Ανδόρρα, Μονακό, Άγιος Μαρίνος, και Βατικανό.

 Ευρωπαϊκό Δίκαιο Ευρωπαική οδηγία πληρωμών Επίσημος ιστότοπος SEPA on ECB website (and per-country links) European Payments Council (EPC), representing the European banking industry REGULATION (EU) No 260/2012 OF THE EUROPEAN PARLIAMENT AND OF THE COUNCIL of 14 March 2012 - establishing technical and business requirements for credit transfers and direct debits in euro and amending Regulation (EC) No 924/2009 Official Journal of the European Union, 30 March 2012 - European Regulation 260/2012 establishing technical and business requirements for credit transfers and direct debits in euro SEPA Payments News & Views for Corporates
Γκάντρουκ

Το Γκάντρουκ (Ghandruk) είναι χωριό (Επιτροπή Ανάπτυξης του Χωριού Γκάντρουκ) στην Περιφέρεια Κάσκι της Ζώνης Γκαντάκι, στη δυτική περιφέρεια του βόρειου-κεντρικού Νεπάλ. Στην απογραφή του 1991 είχε πληθυσμό 4.748 ατόμων σε 1.013 νοικοκυριά. Στην πλειοψηφία τους οι κάτοικοι Γουρούνγκ είναι ανιμιστές και βουδιστές. Το Γκάντρουκ είναι δημοφιλής τόπος για ορεινή πεζοπορία (trekking) στην οροσειρά της Αναπούρνα ιδιαίτερα στην Κατασκήνωση Βάσης της Αναπούρνα, με εύκολα σχετικά μονοπάτια και δυνατότητες διαμονής. Από το Γκάντρουκ μπορεί να δει κανείς τις κορυφές της Αναπούρνα, ανάμεσά τους το ιερό βουνό Ματσαπουτσάρε και το Χιουντσούλι.

 Το Γκάντρουκ βρίσκεται σε βόρειο πλάτος 28° 12' 57" N - 28° 15' και ανατολικό μήκος μήκος 83° 59' 42" - 84° 2' σε απόσταση μιας ημέρας δρόμου από το Μπιρεθάντι. Το υψόμετρο ποικίλει από 1.000 μ. στο Μπιρεθάντι έως τα 2.050 μ. Οι δυτικές πλαγιές της οροσειράς της Αναπούρνα στις οποίες βρίσκεται το χωριό βλέπουν ανατολικά και εκτείνονται κατά μήκος της όχθης του ποταμού Μόντι. Η περιοχή της επιτροπής ανάπτυξης του χωριού εκτείνεται βόρεια έως τα χωριά Ντάνζινγκ και Σίκα και νότια έως τα χωριά Μόντι Ντόβαν και Σόντι Κόλα. Οι βουνοκορφές προς το Γκορεπάνι και από το Γκορεπάνι έως το Ουλέρι είναι καλυμμένες με πυκνά δάση. Οι Γκουρούνγκ του Γκάντρουκ συσπειρώνονται γύρω από δύο διαφορετικές ομάδες, γνωστές ως τσαρ τζατ και σορά τζατ. Η τσαρ τζατ θεωρείται κοινωνικά ανώτερη και ο γάμος επιτρέπεται μόνο ανάμεσα σε δεύτερα εξαδέλφια. Οι κάτοικοι του χωριού αλλά και της ευρύτερης περιοχής είναι εκ φύσεως ανιμιστές και ασκούν τον σαμανισμό (Ντάμι Τζάκρι). Ο πνευματικός ηγέτης του χωριού είναι επιφορτισμένος με το καθήκον της συστηματικής και προσεκτικής λατρείας. Οποιαδήποτε αδιαφορία ή λάθος στην εκτέλεση των καθηκόντων του, πιστεύεται ότι προκαλεί την οργή της θεότητας Μέσρουμ Μπαράχα, κάτι που μπορεί να προκαλέσει ατυχίες και φυσικές καταστροφές. Ο Μέσρουμ Μπαράχα είναι η προστάτιδα θεότητα του χωριού. UN map of the municipalities of Kaski District Αρχειοθετήθηκε 2020-07-06 στο Wayback Machine. Nepal Village Αρχειοθετήθηκε 2018-02-13 στο Wayback Machine. φωτογραφικό υλικό από τη θέα του Γκάντρουκ. Nepalese Culture, Society and Tourism: Ghandruk: A Socio-cultural Study
Lessons in Violence

Το Lessons in Violence είναι συλλογή τραγουδιών του αμερικάνικου thrash metal συγκροτήματος Exodus, η οποία κυκλοφόρησε μέσω της δισκογραφικής εταιρείας "Combat Records" στις 9 Ιουνίου 1992. Η συλλογή αυτή περιλαμβάνει κομμάτια από τα τρία πρώτα άλμπουμ του συγκροτήματος, όπως και τη διασκευή στο "Dirty Deeds Done Dirt Cheap" των AC/DC από το ζωντανά ηχογραφημένο "Good Friendly Violent Fun". Από την αρχική κυκλοφορία του "Lessons in Violence" μέχρι τον Ιανουάριο του 2007, 21.000 αντίτυπα της συλλογής είχαν πουληθεί στις Ηνωμένες Πολιτείες.

 1. Bonded by Blood (Holt, Baloff) - 3:48 2. Exodus (Holt, Baloff) - 4:09 3. Chemi-Kill (Holt, Souza) - 5:46 4. The Toxic Waltz (Holt, Souza) - 4:51 5. A Lesson in Violence (Holt, Hunolt) - 3:49 6. Piranha (Holt, Baloff) - 3:50 7. Brain Dead (Baloff, Holt) - 4:18 8. Fabulous Disaster (Holt, Souza) - 4:54 9. Dirty Deeds Done Dirt Cheap (A. Young, M.Young, Scott) - 4:43 10. And Then There Where None (Holt, Hunting) - 4:44 Τα τραγούδια του "Lessons in Violence" ηχογραφήθηκαν από τους εξής μουσικούς: Πωλ Μπέιλοφ - φωνητικά Στηβ Σόουζα - φωνητικά Γκάρι Χολτ - κιθάρα Ρικ Χάνολτ - κιθάρα Ρομπ ΜακΚίλοπ - μπάσο Τομ Χάντινγκ - τύμπανα Τζον Τεμπέστα - τύμπανα Allmusic review Encyclopaedia Metallum review
Οφθαλμωτή κύλιξ

Η οφθαλμωτή κύλιξ ήταν ιδιαίτερος τύπος κύλικος που χρησιμοποιούνταν για ποτήρι και ήταν διακοσμημένη με μάτια με σκοπό να προστατεύουν τους πότες που τα χρησιμοποιούσαν. Ήταν διαδεδομένες κυρίως στην Αθήνα και την Χαλκίδα στα χρόνια του δεύτερου μισού του 6ου αιώνα π.Χ.

 John Boardman: Schwarzfigurige Vasen aus Athen. Ein Handbuch (= Kulturgeschichte der Antiken Welt. Bd. 1). von Zabern, Mainz 1977, ISBN 3-8053-0233-9. Friedrich Wilhelm Hamdorf in: Klaus Vierneisel, Bert Kaeser (Hrsg.): Kunst der Schale – Kultur des Trinkens. Antikensammlungen München, München 1990, S. 418f. Norbert Kunisch: Die Augen der Augenschalen. In: Antike Kunst. 33, 1990, S. 20–27. Berthold Fellmann: München, Antikensammlungen, ehemals Museum antiker Kleinkunst. Band 13: Attische schwarzfigurige Augenschalen (= Corpus Vasorum Antiquorum. Deutschland. Bd. 77). C. H. Beck, München 2004, ISBN 3-406-51960-1. Raimund Wünsche, „Trinken aus den Augen“ - Griechische Augenschalen, aviso 2005,/4 (PDF-Datei; 10 kB)
Έπαυλη Σκχαρίνσκα

Η Έπαυλη Σκχαρίνσκα (Σουηδικά: Scharinska villan) είναι ένα ροζ κτήριο στο δρόμο Στοργατάν 63-65 στην πόλη Ούμεο της Σουηδίας. Το κτήριο έχει σχεδιαστεί από τον αρχιτέκτονα Ράγκναρ Έστμπεργκ και ανοικοδομήθηκε το 1904-1905 για τον Εγκίλ Ουνάντερ-Σκχαρίν και την οικογένειά του. Την δεκαετία 1950 στο κτήριο στεγάστηκε η οικογενειακή επιχείρηση AB Scharins Söner.

 Το εξωτερικό του κτήριο έχει ένα είδος βικτοριανής αρχιτεκτονικής. Υπάρχουν τοξωτά παράθυρα στο ισόγειο ενώ πάνω από τα παράθυρα υπάρχει ένα αέτωμα. Στα μπαλκόνια υπάρχει μια μικρή διακόσμηση Ροκοκό. Το κτήριο είναι τριώροφο και η κάθε πλευρά αντισταθμίζεται με τον όγκο της άλλης πλευράς και υπάρχει συμμετρία. Η ανακαινισμένη πρόσοψη έχει ελαφρώς κοκκινωπό χρώμα και στην κάτω σειρά του τρίτου ορόφου τα παράθυρα έχουν ζωφόρο. Επίσης το εσωτερικό του κτηρίου έχει ξύλινη επένδυση στους τοίχους με εξαίρεση το το λεγόμενο ισπανικό χολ όπου εκεί οι ανακαινισμένοι τοίχοι έχουν διακοσμηθεί με ψηφιδωτά από την Ισπανία. Πολυμέσα σχετικά με το θέμα Scharinska villan στο Wikimedia Commons
Σούπερ Λίγκα 2008–09

Η Σούπερ Λίγκα 2008–09 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2008–09 ήταν το 50ό που διεξήχθη σε μορφή εθνικής κατηγορίας, το 30ό από καταβολής του επαγγελματικού ποδοσφαίρου και 3ο που διοργανώθηκε από τη Σούπερ Λιγκ. Ξεκίνησε στις 31 Αυγούστου 2008 και η κανονική περίοδος ολοκληρώθηκε στις 26 Απριλίου 2009. Στο πρωτάθλημα συμμετείχαν 16 ομάδες, οι 13 πρώτες της προηγούμενης περιόδου και οι 3 πρώτες της Β' εθνικής (2007-08).

 Ολυμπιακός Προπονητής: Ερνέστο Βαλβέρδε. Ποδοσφαιριστές: (Σε παρένθεση συμμετοχές/τέρματα) Τερματοφύλακες: Κόβατς (3), Νικοπολίδης (28). Αμυντικοί: Άντζας (18), Γκαλίτσιος (6), Ζεβλάκοφ (20), Λεονάρντο (8), Ντομί (16), Πάντος (21), Αβρ.Παπαδόπουλος (22), Κ.Παπαδόπουλος (3), Ραούλ Μπράβο (6), Σοϊλέδης (1), Τοροσίδης (19/2). Μέσοι: Λέτο (24/1), Μενδρινός (14), Μπελούτσι (25/5), Νικλητσιώτης (1), Ντουντού (26/3), Όσκαρ (20/3), Γ.Παπαδόπουλος (9), Πατσατζόγλου (19/1), Στολτίδης (5), Τζόρτζεβιτς (24/2). Επιθετικοί: Γκαλέτι (27/14), Κοβάσεβιτς (14/4), Μήτρογλου (7/2), Ντάρμπισιρ (7/5), Ντιόγκο (26/6). Στην ομάδα ανήκαν (αλλά δεν αγωνίστηκαν) και οι: Παναγόπουλος (Τ), Βασιλόγιαννης (Μ). Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί. Η κατάταξη ομάδων που ισοβαθμούσαν καθοριζόταν από τους βαθμούς που είχαν συλλέξει στους μεταξύ τους αγώνες, σε περίπτωση ισοβαθμίας, από τα τέρματα στους μεταξύ τους αγώνες. Πηγή: SuperleagueGreece Στα play off μετείχαν οι ομάδες που τερμάτισαν στις θέσεις 2 έως 5 στην κανονική περίοδο, οι οποίες διεκδίκησαν μία θέση στον 3ο προκριματικό γύρο του επόμενου Champions League, ενώ οι υπόλοιπες εξασφάλισαν θέση στο Europa League της περιόδου 2009-10. (*) Οι ομάδες ξεκίνησαν με τους εξής βαθμούς: ΠΑΟΚ: 3 Παναθηναϊκός: 2 ΑΕΚ: 1 Λάρισα: 0 Πηγή: Super League GreeceΑ= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων, Β= Βαθμοί 14 τέρματα Ισμαέλ Μπλάνκο (ΑΕΚ) Λουσιάνο Γκαλέτι (Ολυμπιακός)10 τέρματα Δημήτρης Σαλπιγγίδης (ΠΑΟ)9 goals Λεονάρντο (Λεβαδειακός) Ματσέι Ζουράφσκι (Λάρισα) Β΄ Εθνική 2008–09 Γ΄ Εθνική 2008–09 Δ΄ Εθνική 2008–09 Κύπελλο Ελλάδας 2008–09 Επίσημος ιστότοπος Super League Ελλάδα
Δημοψήφισμα στον Ισημερινό (2017)

Ένα δημοψήφισμα για την απαγόρευση των πολιτικών και των δημοσίων υπαλλήλων από το να έχουν τραπεζικούς λογαριασμούς ή εταιρείες που εδρεύουν σε φορολογικούς παραδείσους πραγματοποιήθηκε στον Ισημερινό στις 19 Φεβρουαρίου 2017, παράλληλα με τις γενικές εκλογές. Η πρόταση εγκρίθηκε από τους ψηφοφόρους, δίνοντας διορία ενός έτους στους υπαλλήλους ώστε να μεταβιβάσουν τα περιουσιακά τους στοιχεία. Αν δεν το κάνουν, θα πρέπει να απομακρυνθούν από τις θέσεις τους. Το ερώτημα στο ψηφοδέλτιο ήταν "συμφωνείτε ότι, για εκείνους που κατέχουν ένα αποφασισμένο από τον λαό αξίωμα ή για τους δημοσίους υπαλλήλους, θα πρέπει να υπάρχει μια απαγόρευση σχετικά με την εκμετάλλευση περιουσιακών στοιχείων ή κεφαλαίων, οποιασδήποτε φύσης, σε φορολογικούς παραδείσους;"

 Στο πλαίσιο της προετοιμασίας για το δημοψήφισμα, η Εσωτερική Υπηρεσία Εσόδων του Ισημερινού εξέδωσε ψήφισμα στο οποίο περιγράφονταν τα κριτήρια για τη διεθνή δικαιοδοσία ώστε να θεωρείται φορολογικός παράδεισος, δημιουργώντας δύο κατηγορίες: τα προνομιακά φορολογικά καθεστώτα και τις χαμηλές φορολογικές δικαιοδοσίες. Ως προνομιακό φορολογικό καθεστώς χαρακτηρίζεται η δικαιοδοσία της οποίας το αποτελεσματικό φορολογικό ποσοστό είναι κάτω από το 60% σε σχέση με τον εταιρικό φόρο εισοδήματος του Ισημερινού, που είναι ποσοστό 13,2%. Μια χαμηλή φορολογική δικαιοδοσία χαρακτηρίστηκε ως ένας αποτελεσματικός φορολογικός συντελεστής κάτω από το 60% σε σχέση με το 13,2% του εταιρικού φόρου του Ισημερινού και δεν παρουσιάζει σημαντική οικονομική δραστηριότητα. Η Εφορία μπορεί να αφαιρέσει μια χώρα από τη λίστα των φορολογικών παραδείσων, αν προβεί σε μεταρρυθμίσεις της φορολογικής πολιτικής, εφόσον το επιβάλλει μια συνθήκη για την αποφυγή της διπλής φορολογίας, καθώς και την ανταλλαγή ειδικών πληροφοριών (ειδική ρήτρα), ή αν η νομοθεσία δεν περιλαμβάνει το τραπεζικό απόρρητο, τίτλων ή άλλων κανονισμών που απαγορεύουν την ανταλλαγή πληροφοριών με την Εφορία του Ισημερινού. Μαζί με τον ορισμό αυτό, η Εφορία του Ισημερινού δημοσίευσε μια λίστα με τις χώρες που επί του παρόντος πληρούν τον ορισμό του φορολογικού παραδείσου με βάση την νομοθεσία τους. Αυτή η λίστα περιλαμβάνει 28 χώρες στην Αμερική, στην Ωκεανία 19 και 16 στην Ευρώπη, 13 στην Ασία, 9 στην Αφρική και δύο άλλες νησιωτικές περιοχές. Ο απερχόμενος Πρόεδρος Ραφαέλ Κορέα δήλωσε ότι θα έκανε εκστρατεία υπέρ της πρότασης, έχοντας προηγουμένως δηλώσει ότι το ζήτημα των φορολογικών παραδείσων ήταν ένα από τα μεγαλύτερα για τη δημοκρατία.
Θεοτόκος του Φάρου

Η Θεοτόκος του Φάρου ήταν Βυζαντινή εκκλησία στην Κωνσταντινούπολη. Ήταν κτισμένη στο νότιο τμήμα του Μεγάλου Παλατιού και ονομάστηκε έτσι λόγω του φάρου που βρίσκονταν δίπλα της ακριβώς. Στην εκκλησία ετούτη φυλάσσονταν μια από τις σημαντικότερες συλλογές των χριστιανικών κειμηλίων της Κωνσταντινούπολης.

 Η Θεοτόκος του Φάρου κτίστηκε ίσως τον 8ο αιώνα. Είναι η πρώτη που μνημονεύεται στο χρονικό του Θεοφάνη Ομολογητή. Στην εκκλησία αυτή τελέστηκε ο γάμος του Λέοντα Δ΄ και της Ειρήνης της Αθηναίας.Η εκκλησία βρισκόταν κοντά στο τελετουργικό κέντρο του Μεγάλου Παλατιού, δηλαδή κοντά στη Χρυσοτρίκλινο (αίθουσα του θρόνου) και τα γειτονικά αυτοκρατορικά διαμερίσματα. Μετά το τέλος της Εικονομαχίας ανοικοδομήθηκε και διακοσμήθηκε από τον αυτοκράτορα Μιχαήλ Γ΄. Στα εγκαίνια της νέας διακόσμησης, ίσως το έτος 864 πραγματοποίησε ομιλία ο Πατριάρχης Φώτιος Α΄.Μαζί με τις εκκλησίες του Αγίου Στεφάνου στο Παλάτι της Δάφνης και τη Νέα Εκκλησία, η Θεοτόκος του Φάρου συντηρούσε μια από τις σημαντικότερες συλλογές χριστιανικών ιερών κειμηλίων. Κατά συνέπεια, και λόγω της εγγύτητάς της προς τα αυτοκρατορικά διαμερίσματα, έγινε μια από τις σημαντικότερες τελετουργικές τοποθεσίες του αυτοκρατορικού ανακτόρου.Ο ναός καταλήφθηκε το 1204 από τους Σταυροφόρους, και τα ιερά κειμήλια πέρασαν στην κατοχή του Βαλδουίνου Α΄. Διαμοιράστηκαν μέσα στις επόμενες δεκαετίες και δόθηκαν δώρο σε διάφορους ισχυρούς ηγέτες της δυτικής Ευρώπης ή εκποιήθηκαν. Ο ναός τελικά καταστράφηκε. Ο ναός είχε μια από τις πλουσιότερες και σημαντικότερες συλλογές κειμηλίων. Το 940 φυλάσσονταν εδώ η ιερή Λόγχη και μέρος του Τιμίου Σταυρού. Εδώ βρίσκονταν, το ιερό Μανδήλιον το 944, τα οστά του δεξιού χεριού του Αγίου Ιωάννη του Βαπτιστή το 945, οι σάνδαλοι του Ιησού και το ιερό Κεράμιο το 960, επιστολή του Ιησού προς τον βασιλέα Άβγαρο το 1032. Σύμφωνα με μαρτυρίες, του Νικόλαου Μεσαρίτη, σκευοφύλακα του Ναού, και ταξιδιωτών όπως ο Αντώνιος του Νόβγκοροντ, η συλλογή των κειμηλίων περιελάμβανε και πολλά άλλα ιερά αντικείμενα, όπως έναν ιερό ήλο, το ακάνθινο Στεφάνι, ενδύματα του Ιησού Χριστού, τον πορφυρό μανδύα και την Κάλαμο, και ένα κομμάτι από τον ιερό Τάφο. Ως εκ τούτου, η εκκλησία αποκαλείτο από τους Βυζαντινούς με διάφορες επωνυμίες "όρος Σινά, Βηθλεέμ, Ιορδάνης, Ιερουσαλήμ, Ναζαρέτ, Βηθανία, Γαλιλαία, Τιβεριάς". Angold, Michael (2003). The Fourth Crusade: Event and Context, Michael Angold. Pearson Education. ISBN 978-0582356108. Maguire, Henry (2004). Byzantine court culture from 829 to 1204. Dumbarton Oaks. ISBN 978-0884023081. Mango, Cyril (1986). The Art of the Byzantine Empire 312–1453: Sources and Documents. University of Toronto Press. ISBN 978-0802066275. Klein, Holger A. (2006). Bauer, F.A., επιμ. «Sacred Relics and Imperial Ceremonies at the Great Palace of Constantinople». BYZAS (5): 79–99. http://www.columbia.edu/cu/arthistory/faculty/Klein/Sacred-Relics-and-Imperial-Ceremonies.pdf. Necipoğlu, Nevra, επιμ. (2001). Byzantine Constantinople: Monuments, Topography and Everyday Life. Istanbul: BRILL. ISBN 9004116257.
Σέρζιο Κονσεϊσάο

Ο Σέρζιο Κονσεϊσάο είναι πρώην ποδοσφαιριστής και πλέον προπονητής ποδοσφαίρου, γεννήθηκε στις 15 Νοεμβρίου 1974 στην πόλη Κοΐμπρα στην Πορτογαλία και αγωνιζόταν ως δεξιός μέσος. Ανάμεσα στις ομάδες που αγωνίστηκε στη 16ετή καριέρα του ήταν η Πόρτο, η Πάρμα, η Ίντερ και η Λάτσιο, ενώ έκλεισε την καριέρα του αγωνιζόμενος στον ΠΑΟΚ Θεσσαλονίκης. Τον Νοέμβριο του 2009 αποφάσισε να σταματήσει το ποδόσφαιρο και να κάνει αποδεκτή την πρόταση της διοίκησης του ΠΑΟΚ να αναλάβει τη θέση του Τεχνικού Διευθυντή της ομάδας, που έμεινε ορφανή μετά την αναβάθμιση του Ζήση Βρύζα σε προέδρου του συλλόγου.

 Τον Ιούνιο του 2010 συμφώνησε με τη βελγική Σταντάρ Λιέγης και έγινε βοηθός προπονητή στο πλευρό του φίλου του Ντομινίκ Ντ' Ονόφριο. Το καλοκαίρι του 2011 αποχώρησε από την ομάδα, μαζί με τον Ντ' Ονόφριο. Τον Ιανουάριο του 2012 συμφώνησε στην πρώτη του δουλειά ως πρώτος προπονητής με την ομάδα πρώτης κατηγορίας της Πορτογαλίας Ολιανένσε. Την πρώτη του σεζόν οδήγησε την ομάδα στην 8η θέση της βαθμολογίας, που είναι η καλύτερη θέση για την ομάδα από τη σεζόν 1963–64. Στις 5 Ιουνίου 2021 ανακοινώθηκε η επέκταση του συμβολαίου του με την Πόρτο για 3 ακόμα χρόνια, έως το 2024. Η καριέρα του Σέρζιο Κονσεισάο με Αριθμούς
Ναυμαχία του Φιδονησίου

Η ναυμαχία του Φιδονησίου έλαβε χώρα στις 14 Ιουλίου 1788 (Π.Η.) μεταξύ των στόλων της Ρωσικής Αυτοκρατορίας και της Οθωμανικής Αυτοκρατορίας κατά τον Ρωσοτουρκικό πόλεμο (1787–1792) στην περιοχή του Φιδονησίου (η περιοχή διατηρούσε ακόμη το ελληνικό της όνομα). Έληξε με ρωσική νίκη.

 Στις 10 Ιουλίου, ο τουρκικός στόλος υπό τον Καπουντάν Πασά (Μεγάλο Ναύαρχο) Χασάν Πασά έγινε ορατός στα ΒΔ από το ρωσικό στόλο, ο οποίος είχε αποπλέυσει από τη Σεβαστούπολη υπό τον Αντιναύαρχο Κόμη Βόινοβιτς στις 29 Ιουνίου και είχε φτάσει στην Τέντρα στις 10 Ιουλίου. Μετά από τρεις ημέρες ελιγμών ή αντιπαράταξης δίχως πύρ, οι στόλοι βρέθηκαν κοντά στο νησί Φιδονήσι, περίπου 100 μίλια νότια του Kinburn . Ο Βόινοβιτς σχημάτισε μια γραμμή με προτεταμένη την αριστερή πλευρά ΒΑ και κατόπιν ΝΑ καθώς ο άνεμος άλλαξε. Οι Τούρκοι επιτέθηκαν από την πλευρά του ανέμου λίγο μετά τις 3 το μεσημέρι. Τα κορυφαία ρωσικά πλοία, οι φρεγάτες Berislav και Stryela, ανάγκασαν τους επικεφαλής Τούρκους να βγουν από τη γραμμή, αλλά κινδύνευαν να αποκοπούν έως ότου ο Ρώσος δεύτερος κυβερνήτης Fyodor Ushakov επιβαίνων στο Αγ. Παβέλ έκλεισε το χάσμα. Στη συνέχεια, ο Χασάν Πασάς επιτέθηκε στα κορυφαία ρωσικά πλοία, ενώ οι υποναύαρχοι του επιτέθηκαν στον Βόινοβιτς, αλλά με το πλοίο του να έχει υποστεί ζημιές, ο ίδιος ο Χασάν έπρεπε να εγκαταλείψει την παράταξη και λίγο πριν τις 5 μ.μ. οι Τούρκοι αποσύρθηκαν. Είχαν χάσει 1 σεμπέκο, το οποίο βυθίστηκε. Μεταξύ 15 και 17 Ιουλίου, ο ρωσικός και ο τουρκικός στόλος ελίσσονταν δυτικά της Κριμαίας. Στις 18 Ιουλίου οι Τούρκοι εξαφανίσθηκαν. Έπλευσαν πίσω στο Ochakov αλλά δεν έκαναν επίθεση. Preobrazhenie Gospodne 66] Αγ. Παβέλ 66 Αγ. Αντρέι 50 Αγ. Γεώργιος 50 Legkii 44 Περούν 44 Πόμπιεντα (Νίκη) 44 Στρυέλα 44 Μπερισλάβ 40 Φαναγορία 40 Kinburn 40 Ταγκανρόγκ 34 24 πλοιάρια 5 θωρηκτά 80 πυροβόλων 12 άλλα θωρηκτά 8 φρεγάτες 21 σεμπέκα – 1 βυθισμένο 3 βόμβες και μερικά πλοιάρια Εκτός από την ελαιογραφία του Βλαδήμηρου Κόσοβ (2021), η ναυμαχία απεικονίστηκε και στην ταινία "Νάυαρχος Ουσάκοβ"(1953) του Μιχαήλ Ρόμ. Επίθεση στο Φιδονήσι, μια επίθεση στο νησί το 2022
Οι εραστές της γέφυρας

Οι εραστές της γέφυρας (γαλλικός τίτλος: Les Amants du Pont-Neuf ) είναι γαλλική ταινία του 1991 σε σκηνοθεσία Λεός Καράξ, με πρωταγωνιστές την Ζυλιέτ Μπινός και τον Ντενί Λαβάν. Η ταινία αφηγείται μια ερωτική ιστορία μεταξύ δύο άστεγων στο Παρίσι. Η γέφυρα Πον Νεφ, οι δρόμοι του Παρισιού και ο Σηκουάνας χρησιμοποιούνται ως σκηνικό της ταινίας, που μεγάλο τμήμα της διαδραματίζεται κατά τη διάρκεια των εορτασμών των 200 χρόνων από τη Γαλλική Επανάσταση, το 1989. Ο τίτλος αναφέρεται στη γέφυρα Πον Νεφ στο Παρίσι.

 Το σκηνικό της ταινίας είναι η Πον Νεφ, η παλαιότερη γέφυρα του Παρισιού, και η γύρω περιοχή, σε διάστημα που ήταν κλειστή για επισκευές. Η ταινία αφηγείται μια ιστορία έρωτα μεταξύ δύο νεαρών αστέγων, του Αλέξ (Ντενί Λαβάν) και της Μισέλ (Ζυλιέτ Μπινός). Ο Αλέξ είναι αποτυχημένος πλανόδιος καλλιτέχνης, εθισμένος στο αλκοόλ και τα ηρεμιστικά, που του προμηθεύει ο Χανς ένας άλλος άστεγος, και η Μισέλ είναι ζωγράφος που κατέστρεψε τη ζωή της και βρέθηκε στο δρόμο λόγω μιας αποτυχημένης σχέσης και μιας ασθένειας που καταστρέφει σιγά-σιγά την όρασή της. Και οι τρεις μένουν πάνω στη γέφυρα. Η ταινία απεικονίζει τη σκληρή ζωή τους στη γέφυρα και την προσπάθεια επιβίωσης στους αφιλόξενους δρόμους της πόλης. Καθώς επιδεινώνεται η όρασή της, η Μισέλ εξαρτάται όλο και περισσότερο από τον Αλέξ. Όταν μια πιθανή θεραπεία είναι διαθέσιμη, η οικογένεια της Μισέλ χρησιμοποιεί αφίσες δρόμου και αγγελίες στο ραδιόφωνο για να την εντοπίσει. Φοβούμενος ότι θα τον εγκαταλείψει όταν λάβει τη θεραπεία, ο Αλέξ προσπαθεί να εμποδίσει τη Μισέλ να μάθει τις προσπάθειες της οικογένειάς της να την βρει. Ο Αλέξ συλλαμβάνεται και εκτίει τριετή ποινή για φόνο εξ αμελείας. Όταν αποφυλακίζεται, η Μισέλ τον περιμένει στη γέφυρα, με την όρασή της αποκατεστημένη και ξεκινούν για ένα ταξίδι κάνοντας μια νέα αρχή. Η ταινία είχε πολύ καλές κριτικές. Πραγματοποίησε 867.197 εισιτήρια στη Γαλλία και ήταν η 34η ταινία με τα υψηλότερα κέρδη του 1991.
Fire of Unknown Origin

Fire of Unknown Origin είναι ο τίτλος του όγδοου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Ιούλιο του 1981 μέσω της δισκογραφικής εταιρείας "Columbia". Αυτός ήταν ο τελευταίος δίσκος με την αρχική σύνθεση του συγκροτήματος, αφού μετά την περιοδεία για την προώθηση του, αποχώρησε ο Άλμπερτ Μπουσάρντ, δίνοντας την θέση του στον Ρικ Ντάουνι.

 Οι ηχογραφήσεις του δίσκου πραγματοποιήθηκαν στα Kingdom Sound Studios του Λονγκ Άιλαντ της Νέας Υόρκης, με παραγωγό τον Μάρτιν Μπερτς, για δεύτερη συνεχόμενη φορά, αφού είχαν συνεργαστεί και πάλι στο "Cultösaurus Erectus". Στην σύνθεση του ομώνυμου κομματιού συμμετείχε η Πάτι Σμιθ, ενώ στο "Veteran of the Psychic Wars" συνεργάστηκαν για άλλη μια φορά με τον Μάικλ Μούρκοκ, με τους στίχους του να μιλούν για την ενσάρκωση του Αιώνιου Προμάχου, που εμφανίζεται συχνά στα βιβλία του Μούρκοκ. Το τραγούδι έκανε την εμφάνιση του και στο σάουντρακ της ταινίας "Heavy Metal".Στην δημιουργία του "Joan Crawford" συνεισέφεραν οι Τζακ Ριγκ και Ντέιβιντ Ρότερ και αναφέρεται στην ηθοποιό της δεκαετίας του '20 και του '30, αλλά και την κόρη της, Κριστίνα.Στο "Burnin' for You" συνεργάστηκαν και πάλι με τον Ρίτσαρντ Μέλτζερ και αρχικός τίτλος του κομματιού ήταν "Burn Out The Night". Στους πρώτους οκτώ στίχους του κομματιού αναφέρεται η λέξη "Home" και στους οκτώ επόμενους η λέξη "Time". Το "Fire of Unknown Origin" σκαρφάλωσε στο Top-30 στην Μεγάλη Βρετανία, τις Ηνωμένες Πολιτείες και τον Καναδά, βοηθούμενο από την επιτυχία του σινγκλ "Burnin' for You", το οποίο αποτέλεσε το δεύτερο και τελευταίο Top-40 σινγκλ τους. Το άλμπουμ βραβεύθηκε ως χρυσός δίσκος, ενώ το σινγκλ ανέβηκε στην κορυφή των Hot Mainstream Rock Tracks του Billboard. Fire of Unknown Origin (άλμπουμ) Ηνωμένες Πολιτείες (RIAA Certification): Χρυσός Καναδάς (CRIA Certification): Χρυσός Οι μουσικοί οι οποίοι ηχογράφησαν το "Fire of Unknown Origin" είναι οι εξής: Ντόναλντ "Buck Dharma" Ρέζερ - κιθάρα, φωνητικά, κρουστά, μπάσο Έρικ Μπλουμ - κιθάρα, φωνητικά, μπάσο Τζο Μπουσάρντ - μπάσο, φωνητικά Άλεν Λάνιερ - πλήκτρα Άλμπερτ Μπουσάρντ - τύμπανα, φωνητικά, συνθεσάιζερΓκεστ συμμετοχέςΚάρλα ΝτεΒίτο - φωνητικά Σάντι Τζιν - φωνητικά Μπίλι Τσιβιτέλα - κρουστά Τόνι Σεντρόουν - κρουστά Τζέσι Λεβί - ενορχήστρωση Fire of Unknown Origin - Blue Öyster Cult | Songs, Reviews, Credits - AllMusic Fire of Unknown Origin Blue Oyster Cult | Classic Rock Review Eric Bloom talks Blue Oyster Cult's studio albums | MusicRadar
Σταντ Τυνιζιάν

Η Σταντ Τυνιζιάν είναι μια ποδοσφαιρική ομάδα από την πόλη Τύνιδα στην Τυνησία. Ιδρύθηκε το 1948. Έδρα της ομάδας είναι το Stade Chadly Zouiten, χωρητικότητας 18000 θεατών. Χρώματα της είναι το πράσινο, το κόκκινο και το άσπρο. Συμμετέχει στην CLP-1, την ανώτατη κατηγορία της Τυνησίας. Έχει κατακτήσει 4 πρωταθλήματα και 6 κύπελλα Τυνησίας.

 Tunisian League: 41957, 1961, 1962, 1965Tunisian President Cup: 61956, 1958, 1960, 1962, 1966, 2003Tunisian League Cup: 22000, 2002 Arab Cup Winners' Cup: 2 συμμετοχές1989/90, 2001/02 CAF Confederation Cup: 2 συμμετοχές2004 - Δεύτερος γύρος 2009 - Πρώτος γύροςCAF Cup Winners' Cup: 1 συμμετοχή1993 - Προημιτελικά StadeTunisien.net: Official Fans Website & Forum Forza-Baklawa: Fans Website Bardo Boys: Supporters Website & Forum Baklawa News: Fans Forum KAOTIC GROUP: Supporters Website & Forum
Μηλέα Λάρισας

Η Μηλέα ή Μηλιά (μέχρι το 1957 Βούρμπα) είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 397 κατοίκους. Το χωριό είναι κτισμένο σε υψόμετρο 590 μέτρων. Απέχει 21 χιλιόμετρα από την Ελασσόνα. Οι κάτοικοι του ασχολούνται με τη γεωργία, συμπεριλαμβανομένων αμπελλουργιών και την παραγωγή κρασιών, και την κτηνοτροφία.

 Στη θέση Γκάτα έχει βρεθεί προϊστορικός οικισμός. Στο χωριό μαζεύονταν οι εργάτες της μονής Ολυμπιώτισσας μετά το 1821. Η Μηλέα ορίστηκε έδρα ομώνυμης κοινότητας το 1919. Η κοινότητα διατηρήθηκε μέχρι το 1994, οπότε και προσαρτήθηκε στον δήμο Σαρανταπόρου με το πρόγραμμα Καποδίστριας, του οποίου ορίστηκε έδρα. Το 2010 προσαρτήθηκε στον δήμο Ελασσόνας. Η πορεία του πληθυσμού σύμφωνα με τις απογραφές: Στο κέντρο του χωριού βρίσκεται ο ναός του Αγίου Αθανασίου. Ο ναός είναι τρίκλιτη βασιλική που κτίσθηκε το 1888, σύμφωνα με λίθινη εγχάρακτη επιγραφή στη νοτιοανατολική γωνία και είναι το παλαιότερο εκκλησιαστικό κτίσμα της περιοχής. Στη νοτιοδυτική γωνία υπάρχει γυναικωνίτης και κωδωνοστάσιο. Κατά τα τέλη του 19ου αιώνος ο ναός διακοσμήθηκε με τοιχογραφίες που καταστράφηκαν στο μεγαλύτερο μέρος του κατά τη διάρκεια του Β' Παγκοσμίου Πολέμου. Σήμερα σώζονται μόνο σε ένα μέρος του Ιερού Βήματος. Το τέμπλο είναι ξυλόγλυπτο και της ίδιας εποχής και διατηρεί παλαιές εικόνες Δωδεκαόρτου.Το κτίριο μπάτζιο, παλιό τυροκομείο, προετοιμάζεται να γίνει λαογραφικό μουσείο. Κοντά στο χωριό βρίσκεται το άλσος Μπιτοράχη με βρύσες και θέα προς τον Όλυμπο. Μια κόμη βρύση υπάρχει στη θέση Γκιλιαβέλης.
Πρωτάθλημα χειροσφαίρισης Α2 εθνικής κατηγορίας ανδρών 2006-2007

Η Α2 Εθνική Χειροσφαίρισης Ελλάδας 2006−07 ήταν η 18η περίοδος της Α2 Εθνικής Χειροσφαίρισης και συνολικά η 25η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 4 Νοεμβρίου του 2006 και έληξε στις 20 Μαΐου του 2007.

 Πρωταθλητής αναδείχθηκε ο Γ.Σ. Κορωπίου, ο οποίος ανέβηκε στην Α1΄. Στη Β΄ Εθνική υποβιβάστηκε ο Α.Ο. Ιωαννίνων και ο Α.Ο. Κύδων Χανίων. Πρωταθλητής αναδείχθηκε ο Α.Ο.Δ. Θερμαϊκού, ο οποίος ανέβηκε στην Α1΄. Στη Β΄ Εθνική υποβιβάστηκε ο Α.Σ. Ιωνικός Λαμίας και ο Α.Σ. Μίλων Γιαννιτσών. Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία Ομοσπονδία Χειροσφαιρίσεως Ελλάδος — Πρόγραμμα — Αποτελέσματα
Αγία Βαρβάρα Λασιθίου

Η Αγία Βαρβάρα είναι χωριό της κοινότητας και δημοτικής ενότητας Βραχασίου, του δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Μιραμπέλλου του νομού Λασιθίου, στο γεωγραφικό διαμέρισμα Κρήτης.

 Η Αγία Βαρβάρα είναι χωριό στο απώτατο βορειοδυτικό άκρο του νομού Λασιθίου. Βρίσκεται δίπλα στα όρια με τον νομό Ηρακλείου, σχεδόν πάνω στον δρόμο Αγίου Νικολάου-Ηρακλείου και πολύ κοντά στον Κόλπο των Μαλίων, σε περιοχή με ελαιώνες και αμπελώνες. Έχει μέσο σταθμικό υψόμετρο 20 και βρίσκεται ΒΔ. του Αγίου Νικολάου, από τον οποίο απέχει περίπου 27 χλμ. Ο οικισμός αναγνωρίστηκε το 1961 και προσαρτήθηκε στην κοινότητα Βραχασίου του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Βραχασίου και προσαρτήθηκε στον δήμο Νεάπολης. Με το ΦΕΚ 87Α - 07/06/2010, αποσπάστηκε από τον δήμο Νεάπολης και προσαρτήθηκε στον δήμο Αγίου Νικολάου. Το παραθαλάσσιο εκκλησάκι της Αγίας Βαρβάρας Η ομώνυμη παραλία με το νησάκι Ο μικρός αρχαιολογικός χώρος στη δυτική έξοδο του χωριού (πιθανόν η αρχαία Τάμαρος) Το Μινωικό Ανάκτορο και Νεκροταφείο στο δρόμο για τα Μάλια Εγκυκλοπαίδεια Πάπυρος Λαρούς Μπριτάνικα, 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Google Earth eetaa.gr
Freedom 24 Krasava FC

Η Freedom 24 Krasava FC είναι κυπριακή ποδοσφαιρική ομάδα από τον Ύψωνα της Λεμεσού. Δημιουργήθηκε το 2014 ως Ενωση Νέων Υψωνα - Διγενης Υψωνα. Το 2022 μετονομάστηκε σε Freedom 24 Krasava FC Χρώματα της ομάδας είναι το κίτρινο και το μαύρο.

 Η ομάδα ιδρύθηκε το 2014 από την ενοποίηση των σωματείων Ένωση Νέων Ύψωνα και Διγενής Ακρίτας Ύψωνα.. Χρώματα της ομάδας είναι το κίτρινο και το πράσινο. Ξεκίνησε να αγωνίζεται από το πρωτάθλημα Γ' Κατηγορίας παίρνοντας τη θέση της Ένωσης Νέων Ύψωνα που είχε προβιβαστεί την προηγούμενη περίοδο. Στο πρώτο παιχνίδι στην ιστορία της κέρδισε 3-0 τον Εθνικό Άσσιας στην έδρα της. Στο τέλος του πρωταθλήματος τερμάτισε στην πέμπτη θέση, η οποία μέχρι σήμερα αποτελεί την καλύτερη στην ιστορία της.Η ομάδα συνέχισε και τα επόμενα χρόνια στην Γ΄ κατηγορία χωρίς να κινδυνέψει με υποβιβασμό αλλά και χωρίς να διεκδικήσει άνοδο. Την περίοδο 2018-19 τερμάτισε στην τρίτη θέση του πρωταθλήματος και προβιβάστηκε στη Β΄ κατηγορία. Την περίοδο 2019-20 συμμετείχε στη Β΄ κατηγορία 2019-20. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Την περίοδο 2020-21 τερμάτισε στη δέκατη όγδοη θέση του πρωταθλήματος Β΄ κατηγορίας και υποβιβάστηκε. Την περίοδο 2021-22 προβιβάστηκε ξανά στην Β'Κατηγορία, ενώ την ίδια χρονιά κατέκτησε και το Κύπελλο Γ΄ κατηγορίας και Επίλεκτης κατηγορίας ΣΤΟΚ. 1Η Ε.Ν.Υ.-Διγενής κέρδισε 22 βαθμούς. Ωστόσο τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 19 βαθμοί. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19. Κύπελλο Γ΄ κατηγορίας και Επίλεκτης κατηγορίας ΣΤΟΚ: Κυπελλούχος (1): 2022 Το 2022 η ΕΝΥ/Διγενής Ύψωνα πέρασε στην ιδιοκτησία του Ρώσου επενδυτή Γεβγκένι Σαβίν και μετονομάστηκε σε Freedom 24 Krasava FC, ενώ χρώματα της ομάδας έγιναν το κίτρινο και το μαύρο. Ο Σαβίν ήταν ιδιοκτήτης ομώνυμης ομάδας με έδρα το Οντίντσοβο της Ρωσίας και η οποία αποβλήθηκε από το Ρωσικό πρωτάθλημα εξαιτίας της αντίθεσης του Σαβίν στην Ρωσική εισβολή στην Ουκρανία. Η ομάδα έκτοτε αγωνίζεται στην Β΄ κατηγορία της Κύπρου. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου
Ρωμαϊκό θέατρο του Μάιντς

Το ρωμαϊκό θέατρο του Μάιντς είναι θέατρο ρωμαϊκής εποχής που βρίσκεται στο Μάιντς, την πρωτεύουσα του ομοσπονδιακού κρατιδίου της Ρηνανίας–Παλατινάτου, στη Γερμανία. Πρόκειται για το μεγαλύτερο ρωμαϊκό θέατρο βόρεια των Άλπεων.

 Στη Ρωμαϊκή Εποχή η περιοχή όπου βρίσκεται σήμερα το Μάιντς, είχε πολύ μεγάλη σημασία για τους Ρωμαίους καθώς εκεί ενώνονται οι ποταμοί Ρήνος και Μάιν ενώ και τα σύνορα της Ρωμαϊκής Αυτοκρατορίας ήταν κοντά. Για αυτό το λόγο δημιουργήθηκε εκεί το 12/13 π.Χ. στρατόπεδο Ρωμαίων Λεγεωνάριων. Με το πέρασμα των χρόνων διαμορφώθηκε στην περιοχή οικισμός, το Mogontiacum, που γύρω στο 80 μ.Χ. έγινε πρωτεύουσα της επαρχίας της Άνω Γερμανίας. Η κατασκευή του ρωμαϊκού θεάτρου της πόλης πιθανόν σχετίζεται με το θάνατο του Ρωμαίου στρατηγού Νέρωνα Κλαύδιου Δρούσου, το 9 μ.Χ., και με τους ταφικούς αγώνες που διεξήχθησαν προς τιμήν του. Είχε διάμετρο 116 μ. και χωρητικότητα 10.000 ατόμων ενώ η ορχήστρα είχε διάμετρο 42 μ. Είναι κατασκευασμένο από πέτρα και ίσως είναι χτισμένο στη θέση άλλου παλαιότερου ξύλινου θεάτρου. Στο ρωμαϊκό θέατρο πιθανόν να λάμβαναν χώρα και ευχαριστήριες τελετές (supplicatio) εκπροσώπων των ντόπιων Γαλατικών κοινοτήτων προς τιμήν του Δρούσου. Αναφορά στο θέατρο κάνει ο Ρωμαίος ιστορικός Σουητώνιος, στην καταγραφή των γεγονότων του 39 μ.Χ. Τον 4ο αιώνα μ. Χ. χτίστηκε το τείχος της πόλης, για την κατασκευή του οποίου χρησιμοποιήθηκαν και πέτρες από το θέατρο. Το ρωμαϊκό θέατρο βρέθηκε εκτός των τειχών και εγκαταλείφθηκε στη φθορά καθώς κάτοικοι συνέχισαν να αφαιρούν πέτρες από το θέατρο για να τις χρησιμοποιήσουν σε άλλες κατασκευές. Παρόλα αυτά τα massive vaults του θεάτρου διασώθηκαν και από τον έκτο αιώνα χρησιμοποιούνταν ως κατακόμβες για ταφές από μοναστήρια της περιοχής. Τελευταία αναφορά στο θέατρο γίνεται τον 11 αιώνα στο Passio sancti Albani Martyris Moguntini. Στα μέσα του 17ου αιώνα κατά την κατασκευή του Κάστρου του Μάιντς, η περιοχή ισοπεδώθηκε και το θέατρο ξεχάστηκε. Τα θεμέλια της ορχήστρας αποκαλύφθηκαν το 1884 κατά την κατασκευή του σιδηροδρόμου αλλά δεν συνδέθηκαν με το ρωμαϊκό θέατρο και καταστράφηκαν για να τοποθετηθούν οι γραμμές και να κατασκευαστεί η αποβάθρα του νότιου σταθμού. Είκοσι χρόνια αργότερα όταν ανακαλύφθηκαν άλλα ευρήματα αναγνωρίστηκε από τον ιστορικό τέχνης Ernst Neeb ότι επρόκειτο για το ρωμαϊκό θέατρο. Το 1916 έγιναν ανασκαφές στην περιοχή, που επιβεβαίωσαν τη θέση του Neeb αλλά λόγω του Α’ Παγκοσμίου πολέμου δε συνεχίσθηκαν, τα ευρήματα καλύφθηκαν και το ρωμαϊκό θέατρο ξεχάστηκε και πάλι. Τελικά το 1998 ήρθαν στο φως μερικές κολώνες από το θέατρο και από την επόμενη χρονιά ξεκίνησαν συστηματικές ανασκαφές.
Βόλφγκανγκ Γουλιέλμος του Νόιμπουργκ

Ο Βόλφγκανγκ-Γουλιέλμος (4 Νοεμβρίου 1578 - 14 Σεπτεμβρίου 1653) από τον Οίκο των Βίττελσμπαχ, ήταν κόμης του Παλατινάτου-Νόιμπουργκ (1614-53) και δούκας του Γύλιχ-Μπεργκ (1614-53).

 Γεννήθηκε στο Νόιμπουργκ αν ντερ Ντονάου και ήταν ο πρωτότοκος γιος του Φίλιππου-Λουδοβίκου κόμη του Νόιμπουργκ και της Άννας, κόρης του Γουλιέλμου δούκα του Γύλιχ-Κλέβης-Μπεργκ. Όταν απεβίωσε ο αδελφός της Άννας, ο Ιωάννης-Γουλιέλμος δούκας του Γύλιχ-Κλέβης-Μπεργκ, διεκδίκησαν το δουκάτο η Άννα και η ανιψιά της Άννα Χοεντσόλερν. Ακολούθησε ο Πόλεμος για τη Διαδοχή του Γύλιχ (1609-14), που έληξε με τη Συνθήκη του Ξάντεν: ο νικητής Βόλφγκανγκ-Γουλιέλμος έλαβε το Γύλιχ-Μπεργκ, ενώ η εξαδέλφη του Άννα Χοεντσόλερν και ο σύζυγός της Ιωάννης-Σιγισμούνδος εκλέκτορας του Βρανδεμβούργου έλαβαν την Κλέβη. Το ίδιο έτος απεβίωσε ο πατέρας του και τον διαδέχθηκε. Είχε επιστρέψει στον Καθολικισμό και γι' αυτό είχε βοηθηθεί στον Πόλεμο για το Γύλιχ από την Ισπανία. Το 1615 έγινε ιππότης του Τάγματος του Χρυσόμαλλου Δέρατος. Άσκησε αυστηρά ουδέτερη πολιτική στον Τριακονταετή Πόλεμο, έτσι τα εδάφη του διέφυγαν τις εκτεταμένες καταστροφές του πολέμου. Το 1636 μετέφερε τη διαμονή του στο Ντύσελντορφ. Απεβίωσε το 1653 στο Ντύσελντορφ και τον διαδέχθηκε ο γιος του Φίλιππος-Γουλιέλμος. Πρώτα νυμφεύτηκε τη Μαγδαληνή των Βίττελσμπαχ, κόρη του Γουλιέλμου Ε΄ δούκα της Βαυαρίας και είχε τέκνο: Φίλιππος-Γουλιέλμος 1615-1690, κόμης του Νόιμπουργκ, δούκας του Γύλιχ-Μπέργκ και εκλέκτορας του Παλατινάτου.Το 1628 απεβίωσε η Μαγδαληνή και τρία έτη μετά ο Βόλφγκανγκ-Γουλιέλμος έκανε τον δεύτερό του γάμο με την Αικατερίνη-Καρλότα Βίττελσμπαχ, κόρη του Ιωάννη Β΄ κόμη του Παλατινάτου-Τσβάιμπρυκεν· δεν απέκτησαν τέκνα. Το 1651 έκανε τον τρίτο γάμο του με τη Μαρία-Φραγκίσκα, κόρη και κληρονόμο του Έγκον Η΄ κόμη του Φύρστενμπεργκ-Χεϊλίγκενμπεργκ· δεν απέκτησε τέκνα. Biography and Portrait of Count palatine Wolfgang Wilhelm von Neuburg Ronny Baier (2003). «Pfalz-Neuburg, Wolfgang Wilhelm von, Pfalzgraf von Pfalz-Neuburg und Herzog von Jülich und Berg». Στο: Bautz, Traugott. Biographisch-Bibliographisches Kirchenlexikon (BBKL) (στα Γερμανικά). 21. Nordhausen: Bautz. cols. 1163–1168. ISBN 3-88309-110-3.
Γενικές εκλογές Χιλής 2021

Στις 21 Νοεμβρίου 2021 διεξήχθησαν γενικές εκλογές στη Χιλή, για να εκλεγούν: ο Πρόεδρος της Χιλής για μία τετραετή θητεία τα 155 μέλη της Βουλής των Αντιπροσώπων του Εθνικού Κογκρέσου της Χιλής για μία τετραετή θητεία τα 27 από τα μέλη της Γερουσίας για μία οκταετή θητεία τα μέλη περιφερειακών συμβουλίων για μία τριετή θητείαΟι κάλπες άνοιξαν από τις 8.00 το πρωί μέχρι τις 18.00 το απόγευμα. Στην προεδρική εκλογή συμμετείχαν 7 υποψήφιοι. Στον δεύτερο γύρο των εκλογών, στις 19 Δεκεμβρίου 2021, ο Γκάμπριελ Μπόριτς νίκησε τον Χοσέ Αντόνιο Καστ συγκεντρώνοντας το 55,87% των ψήφων. Ο 35χρονος Μπόριτς, ο αρχηγός της αριστερής συμμαχίας Έγκριση Αξιοπρέπειας, θα είναι ο νεαρότερος Πρόεδρος στην ιστορία της Χιλής.

 Ο Πρόεδρος εκλέγεται με απλό πλειοψηφικό σύστημα, για μία τετραετή θητεία. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής τότε διεξάγεται δεύτερος γύρος στον οποίον συμμετέχουν οι δύο επικρατέστεροι υποψήφιοι του πρώτου. Η Βουλή των Αντιπροσώπων είναι η κάτω βουλή του Εθνικού Κογκρέσου της Χιλής. Αποτελείται από 155 μέλη, τα οποία εκλέγονται για τετραετή θητεία, με αναλογική εκπροσώπηση από 28 πολυεδρικές περιφέρειες (3-8 έδρες έκαστη). Η κατανομή των εδρών γίνεται με μέθοδο Ντ'Οντ.Η Γερουσία είναι η άνω βουλή του Εθνικού Κογκρέσου. Αποτελείται από 50 μέλη, τα οποία εκλέγονται για οκταετή θητεία. Τα μισά μέλη της Γερουσίας ανανεώνονται ανά τετραετία. Το εκλογικό σύστημα είναι αναλογική εκπροσώπηση από πολυεδρικές εκλογικές περιφέρειες. Η κατανομή των εδρών γίνεται με μέθοδο Ντ'Οντ. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Χιλής, ηλικίας άνω των 18 ετών.
Δαβιά Αρκαδίας

Η Δαβιά είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Τσελεπάκου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

 Η Δαβιά βρίσκεται σε υψόμετρο 843 μέτρων, και έχει πληθυσμό 38 κατοίκων, σύμφωνα με την Απογραφή του 2011. Παλαιότερα είχε 71 κατοίκους σύμφωνα με την Απογραφή του 2001 και 71 κατοίκους σύμφωνα με την Απογραφή του 1991.Είναι περιοχή με ονομαστούς νερόμυλους, που την έκαψε ο Κολοκοτρώνης το 1825, για να διακόψει την τροφοδοσία του Ιμπραήμ. Απέχει 12 χλμ. από την Τρίπολη. 24-05-1835, ο οικισμός Δαβιά ορίζεται έδρα του Δήμου Μαινάλου. 08-03-1841, ο οικισμός Δαβιά αποσπάται από το Δήμο Μαινάλου και προσαρτάται στο Δήμο Φαλάνθου. 08-12-1845, ο οικισμός Δαβιά καταργείται. 16-10-1940, αναγνώριση του οικισμού Δαβιά και προσάρτησή του στην Κοινότητα Τσελεπάκου. Στον οικισμό Δαβιά προσαρτώνται οι καταργούμενοι οικισμοί Κάτω Δαβιά και Άνω Δαβιά της Κοινότητας Τσελεπάκου. 04-12-1997, ο οικισμός Δαβιά αποσπάται από την Κοινότητα Τσελεπάκου και ορίζεται έδρα του Δήμου Φαλάνθου. 07-06-2010, ο οικισμός Δαβιά αποσπάται από το Δήμο Φαλάνθου και προσαρτάται στο Δήμο Τρίπολης. Πάνω σε λόφο, σε υψόμετρο 850 μέτρων και δίπλα από τη γέφυρα του ποταμού Ελισσώνα, βρίσκεται το Κάστρο Δαβιάς, ή Κάστρο Ταβίας. Το Παλιόκαστρο όπως το ονόμασε ο λαός, χρησιμοποιήθηκε ως στρατόπεδο, στην Ελληνική Επανάσταση του 1821.Η Μεσαιωνική πόλη Ταβία, βρισκόταν πιθανόν, στη θέση που βρισκόταν η αρχαία Αρκαδική πόλη, τα Δίπαια, εκεί όπου τη δεκαετία του 460 π.Χ., έγινε μια μάχη μεταξύ Αρκάδων και Λακεδαιμονίων.
Μ.Α.Σ. Ολυμπιακός Κυμίνων

Ο Μορφωτικός Αθλητικός Σύλλογος Ολυμπιακός Κυμίνων είναι ελληνικός αθλητικός σύλλογος με έδρα τα Κύμινα Θεσσαλονίκης του Δήμου Δέλτα. Επίσημο έτος ίδρυσης του συλλόγου είναι το 1949, έχει χρώματα το Κόκκινο και το λευκό και έμβλημα τον δαφνοστεφανωμένο έφηβο. Διαθέτει τμήμα ποδοσφαίρου και ανήκει στη δύναμη της Ε.Π.Σ. Μακεδονίας. Στο παρελθόν έχει αγωνιστεί στα εθνικά πρωταθλήματα και συγκεκριμένα στην Δ΄ Εθνική και Γ΄ Εθνική κατηγορία, όπου στην τελευταία μετείχε μόλις την αγωνιστική περίοδο 2018-19.

 Ο σύλλογος ιδρύθηκε αρχικά με την ονομασία «Αθλητική Ένωση Κυμίνων», αλλά προς αποφυγή παρερμηνειών και με έμπνευση τις αξίες του Ολυμπισμού, το 1949 μετονομάστηκε σε Μορφωτικός Αθλητικός Σύλλογος «Ολυμπιακός Κυμίνων». Αγωνίστηκε αρχικά σαν ανεξάρτητο σωματείο και το 1961 αναγνωρίστηκε επίσημα από την Ε.Π.Ο. με Αριθμό Μητρώου 908 και εντάχθηκε στη δύναμη της Ένωση Ποδοσφαιρικών Σωματείων Μακεδονίας, ξεκινώντας έκτοτε την επίσημη αγωνιστική του πορεία. Αγωνίστηκε επί χρόνια στα πρωταθλήματα της Ε.Π.Σ. Μακεδονίας, αγωνιζόμενος σε όλες (Γ΄, Β΄ και Α΄) τις κατηγορίες. Το 1972 αναδείχθηκε πρωταθλητής στη Γ΄ Κατηγορία και το 1977 στη Β΄ Κατηγορία, κερδίζοντας την άνοδο στην κορυφαία κατηγορία των πρωταθλημάτων της Ε.Π.Σ. Μακεδονίας, την Α΄ Κατηγορία. Στο πρωτάθλημα της Α΄ Κατηγορίας αγωνίστηκε παρθενικά την αγωνιστική περίοδο 1977-78. Το 1984 ήταν φιναλίστ του Κυπέλλου Ε.Π.Σ. Μακεδονίας, με αντίπαλο τη Νίκη Διοικητηρίου Θεσσαλονίκης στον τελικό στο Εθνικό Καυτανζόγλειο Στάδιο. Το 2011 κατέκτησε το πρωτάθλημα της Α1΄ Κατηγορίας και κέρδισε την άνοδο στην Δ΄ Εθνική κατηγορία για πρώτη φορά στην ιστορία του. Επίσης, το ίδιο έτος ήταν φιναλίστ του Κυπέλλου Ε.Π.Σ. Μακεδονίας για δεύτερη φορά στην ιστορία του, με αντίπαλο τον Οδυσσέα Κορδελιού στον τελικό στο Καυτανζόγλειο Στάδιο. Ο πρώτος αγώνας της ιστορίας του στην Δ΄ Εθνική ήταν στην πρεμιέρα του 2ου ομίλου στις 7 Νοεμβρίου 2011 εντός έδρας με αντίπαλο τον Εθνικό Σοχού, του οποίου επικράτησε με 1-0. Το 2012 κατέκτησε για πρώτη φορά στην ιστορία του το Κύπελλο Ε.Π.Σ. Μακεδονίας, επικρατώντας του Απόλλων Κ. Σχολαρίου στον τελικό. Το 2018 κατέκτησε τη 2η θέση στην Α1΄ Κατηγορία και συμμετείχε στα μπαράζ για την ανάδειξη του δευτεραθλητή, όπου επικρατώντας των Θερμαϊκού Θέρμης, Ομόνοιας Σίνδου και Ηρακλή Αμπελοκήπων κατέκτησε την 1η θέση και κέρδισε την ιστορική άνοδο στην Γ΄ Εθνική κατηγορία. Πρώτος αγώνας της ιστορίας του στην Γ΄ Εθνική ήταν στην πρεμιέρα στις 30 Σεπτεμβρίου 2018 εντός έδρας με αντίπαλο τον Εδεσσαϊκό, με τον οποίο αναδείχθηκε ισόπαλος με 0-0. Στην Δ΄ Εθνική: 2011-12 Στην Γ΄ Εθνική: 2018-19 Επίσημη σελίδα Facebook του Μ.Α.Σ. Ολυμπιακός Κυμίνων
Φιλάρετος Ντενισένκο

Ο Φιλάρετος (κοσμικό όνομα Μιχάιλο Αντόνοβιτς Ντενισένκο, ουκρανικά: Михайло Антонович Денисенко, 23 Ιανουαρίου 1929) είναι Ουκρανός θρησκευτικός ηγέτης που ηγείται, ως αυτοαποκαλούμενος Πατριάρχης, της μη αναγνωρισμένης Ουκρανικής Ορθόδοξης Εκκλησίας (Πατριαρχείο Κιέβου). Η αυτοκέφαλη Ορθόδοξη Εκκλησία της Ουκρανίας, από την οποία αποχώρησε το 2019, τον αποκαλεί επίτιμο Πατριάρχη, ενώ το Οικουμενικό Πατριαρχείο Κωνσταντινουπόλεως τον αναγνωρίζει ως πρώην Μητροπολίτη Κιέβου.

 Υπήρξε Μητροπολίτης Κιέβου και Έξαρχος Ουκρανίας του Πατριαρχείου Μόσχας από το 1966 ως το 1992. Ακολούθησε η καθαίρεσή του το 1992 και στη συνέχεια ο αφορισμός του από την Ρωσική Ορθόδοξη Εκκλησία το 1997, ενέργεια που δεν αναγνωρίστηκε από τη σύνοδο της UOC-KP, αλλά αναγνωρίστηκε από σύσσωμη την Ορθόδοξη Εκκλησία, συμπεριλαμβανομένης της Εκκλησίας της Κωνσταντινούπολης. Η Αγία και Ιερά Σύνοδος του Οικουμενικού Πατριαρχείου, με επιστολή που απέστειλε στον Πατριάρχη Μόσχας Αλέξιο Β' τον Ιούλιο του 1992, αποδέχτηκε την καθαίρεση του Φιλάρετου και ο Οικουμενικός Πατριάρχης Βαρθολομαίος αναγνώρισε τον αναθεματισμό του με επιστολή του προς τον Πατριάρχη Αλέξιο Β' τον Απρίλιο του 1997. Στις 11 Οκτωβρίου 2018, το Οικουμενικό Πατριαρχείο αποφάσισε να επανεντάξει τους κληρικούς και πιστούς της UOC-KP στην Ορθόδοξη Εκκλησία. Με απόφασή της, η Ι.Σ. του Οικουμενικού Πατριαρχείου αποκατέστησε τον Φιλάρετο ως επίσκοπο, αναγνωρίζοντάς τον με τον τίτλο πρώην Μητροπολίτης Κιέβου, μη αποδεχόμενη το αξίωμα του Πατριάρχη, ενώ για την Ρωσική Ορθόδοξη Εκκλησία εξακολουθεί να ισχύει η απόφαση καθαίρεσης και αφορισμού του. Παράλληλα, αποφασίστηκε να χορηγηθεί αυτοκεφαλία σε μια ενοποιημένη εκκλησία στην Ουκρανία. Στις 15 Δεκεμβρίου 2018, η Ουκρανική Ορθόδοξη Εκκλησία (Πατριαρχείο Κιέβου) ενώθηκε με την αυτοαποκαλούμενη Ουκρανική Αυτοκέφαλη Ορθόδοξη Εκκλησία και δύο μέλη της Ουκρανικής Ορθόδοξης Εκκλησίας (Πατριαρχείο Μόσχας) σχηματίζοντας την Ορθόδοξη Εκκλησία της Ουκρανίας. Ως εκ τούτου, η Ουκρανική Ορθόδοξη Εκκλησία (Πατριαρχείο Κιέβου) διέκοψε την λειτουργία της. Στις 25 Ιουνίου 2019 ο Φιλάρετος και ένας μικρός αριθμός ακολούθων του, αποχώρησαν από την αυτοκέφαλη Ορθόδοξη Εκκλησία της Ουκρανίας (OCU) επαναφέροντας την Ουκρανική Ορθόδοξη Εκκλησία (Πατριαρχείο Κιέβου) (UOC-KP), στην οποία προσχώρησαν και δύο Έλληνες Ορθόδοξοι Παλαιοημερολογίτες ρασοφόροι.
Αμπντελμαλέκ Σελάλ

Ο Αμπντελμαλέκ Σελάλ (γενν. 1 Αυγούστου 1948, αραβικά: عبد الملك سلال‎) είναι Αλγερινός πολιτικός, ο οποίος υπηρέτησε ως πρωθυπουργός του αραβικού κράτους από τις 3 Σεπτεμβρίου 2012 ως τις 13 Μαρτίου 2014.

 Ο Σελάλ εργάστηκε ως επικεφαλής του Γενικού Επιτελείου στο υπουργείο Εξωτερικών από το 1995 ως το 1996 και τοποθετήθηκε στη Βουδαπέστη ως πρεσβευτής στην Ουγγαρία από το 1996 ως το 1997. Συνακόλουθα διορίστηκε στην κυβέρνηση, ως υπουργός Εσωτερικών από το 1998 ως το 1999, υπουργός Νεολαίας και Αθλητισμού από το 1999 ως το 2001, υπουργός Δημοσίων Έργων από το 2001 ως το 2002, υπουργός Μεταφορών από το 2002 ως το 2004 και υπουργός Υδάτινων Πόρων από το 2004 ως το 2012. Τον Φεβρουάριο του 2022, ο Abdelmalek Sellal νοσηλεύτηκε στο CHU Mustapha-Pacha στο Αλγέρι για μόλυνση με την παραλλαγή Omicron του covid-19 και είχε προβλήματα υγείας που σχετίζονται με το τελευταίο. Διορίστηκε πρωθυπουργός από τον πρόεδρο Αμπντελαζίζ Μπουτεφλίκα στις 3 Σεπτεμβρίου 2012. Ο Σελάλ θεωρείται ως τεχνοκράτης και έλαβε μέρος στις εκστρατείες για τις προεδρικές εκλογές που διεξήχθησαν το 2004 και το 2009. Αντικατέστησε τον Αχμέτ Ουγιαχία στην πρωθυπουργία.
Δομβραίνα Βοιωτίας

Η Δομβραίνα είναι χωριό του Δήμου Θηβαίων του νομού Βοιωτίας. Βρίσκεται στους δυτικούς πρόποδες του Ελικώνα, πολύ κοντά στη Θίσβη. Ο πληθυσμός της είναι 639 κάτοικοι, σύμφωνα με την απογραφή του 2011.. Με το χωριό Άγιος Νικόλαος και τη Μονή Μακαριωτίσσης συναποτελούν την Τοπική Κοινότητα Δομβραίνης, με συνολικό πληθυσμό 675 κατοίκων. Κατά τη διάρκεια της Επανάστασης του '21 σημειώθηκαν στην περιοχή αρκετές μάχες, καθώς η περιοχή αποτελούσε πέρασμα για τον ανεφοδιασμό των επαναστατών της Πελοποννήσου από τους Στερεοελλαδίτες και το αντίθετο. Σημαντικότερη μάχη ήταν η μάχη του Καναβαρίου. Κοντά στην Δομβραίνα βρίσκονται οι εγκαταστάσεις της μεγάλης βιομηχανίας «Σωληνουργεία Κορίνθου»

 Η ονομασία της είναι Σλαβική και σημαίνει καλό χειμαδιό . Στο δημοτικό διαμέρισμα Δομβραίνας περιλαμβάνεται εκτός από τον ομώνυμο οικισμό και ο μικρός παραθεριστικός οικισμός Άγιος Νικόλαος ενώ επίσης κοντά βρίσκεται η περιοχή Αλυκή και Βαθύ. Βρίσκεται νοτιοδυτικά της Δομβραίνας και διαθέτει μία από τις πιο δημοφιλείς παραλίες της Βοιωτίας, στις ακτές του Κορινθιακού κόλπου. Το δημοφιλέστερο άθλημα στο χωριό είναι το ποδόσφαιρο. Η Δομβραίνα έχει τον Αθλητικό Όμιλο Ελικώνα Δομβραίνας που έχει έδρα το Δημοτικό Γήπεδο Δομβραίνας. Τις περιόδους 2011-12, 2017-2018, 2019-2020 αγωνίστηκε στην B΄ Κατηγορία Ε.Π.Σ. Βοιωτίας. Τη περίοδο 2020-2021 στην Α΄ Κατηγορία Ε.Π.Σ. Βοιωτίας.
Φαρζίν φακρ Γιασερί

Ο Φαρζίν φακρ Γιασερί (Περσικά:فرزین فخر یاسری, γεννημένος το 1954 στο Λανγκαρούντ του Ιράν) είναι ένας Ιρανός σουρεαλιστής ζωγράφος, συγγραφέας και ποιητής. Μία από τις πιο διάσημες ιστορίες του φέρει το όνομα "Ανοιχτά μάτια ενός νεκρού σκύλου". Ζει και εργάζεται στο Λανγκαρούντ.

 Ο Φαρζίν Γιασερί γεννήθηκε το 1954 στο Λαγκαρούντ,στην επαρχία του Γκιλάν στο Ιράν. Μεγάλωσε στο χωριό "Ντιαρ γιαν", σε μια ορεινή περιοχή της επαρχίας Γκιλάν. Οι γονείς του ήταν τιμαριούχοι γαιοκτήμονες που χρεοκόπησαν το 1963. Έγινε δεκτός στο πανεπιστήμιο, αλλά αναγκάστηκε να διακόψει τις σπουδές του λόγω οικονομικών προβλημάτων. Έτσι έγινε αυτοδίδακτος και ξεκίνησε να ζωγραφίζει επαγγελματικά το 1978. Σήμερα ζει στο Λαγκαρούντ. Έχει μια κόρη, ονόματι Γκολίνα και ένα γιο, τον Φιρούζ. Η τεχνική του περιστρέφεται γύρω από το σουρεαλισμό. Μερικές από τις πιο γνωστές του εκθέσεις είναι: Ατομικές:-1983, 1994, 2003, 2005, Λαγκαρούντ, Ιράν - 1986, 2003, 2007, Λαχιτζάν, Ιράν. Ομαδικές:-1984, Ζαχεντάν, Ιράν-2004, Σιράζ, Ιράν - 2000, Τεχεράνη, 2000 Τεχεράνη, Ραστ. Ο Φαρζίν πιστεύει πως ένας ζωγράφος, εκτός της τεχνικής, θα πρέπει επίσης να αφήνει το προσωπικό του καλλιτεχνικό στίγμα, ώστε να αναγνωρίζεται η αξία του από ανθρώπους διαφορετικής κουλτούρας. Κατά το Φαρζίν, ένας πίνακας αποτελεί μορφή επικοινωνίας προς τον κόσμο. Επιπλέον, ένας καλλιτέχνης θα πρέπει να επιζητεί με τα έργα του τον εμπλουτισμό της τέχνης και του πολιτισμού της κοινωνίας του και όχι να παρέχει απλώς εφήμερη ψυχαγωγία. Πιστεύει πως ένα καλλιτεχνικό έργο θα πρέπει να είναι τόσο αναπάντεχο και σαγηνευτικό ώστε να ελκύσει το μυαλό των θεατών. Επίσης, όπως ο ίδιος λέει, τα αθάνατα κομμάτια τα οποία έγιναν διαχρονικό αντικείμενο θαυμασμού φτιάχτηκαν με τη δύναμη της φαντασίας και όχι τόσο με την ικανότητα της παρατήρησης.